CELEX: 32017R0705
Language: bg
Date: 2017-04-19 00:00:00
Title: Регламент за изпълнение (ЕС) 2017/705 на Комисията от 19 април 2017 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

20.4.2017   
            
            
               BG
            
            
               Официален вестник на Европейския съюз
            
            
               L 104/6
            
         РЕГЛАМЕНТ ЗА ИЗПЪЛНЕНИЕ (ЕС) 2017/705 НА КОМИСИЯТА
   от 19 април 2017 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, букви б) и д) от него,
   като има предвид, че:
   
               (1)
            
            
               С Регламент (ЕИО) № 2658/87 е установена номенклатура от стоки (наричана по-нататък „Комбинираната номенклатура“ или „КН“), която се съдържа в приложение I към посочения регламент.
            
         
               (2)
            
            
               Настоящият текст към код 1905 90 60 се отнася до прибавка на подсладители — той поражда съмнения относно обхвата на този код по КН и не е достатъчно точен, за да позволи класиране въз основа на лабораторен анализ. Думите „с прибавка“ следва да се заличат, тъй като е невъзможно да се провери дали съдържанието на захар е естествено, така че продуктът да се класира в код по КН 1905 90 90, или — в случай, че е била добавена захар, продуктът да бъде класиран в код по КН 1905 90 60. Думата „подсладители“ е прекалено обща, тъй като включва всички естествени и изкуствени вещества със сладък вкус, без да указва праг на съдържанието на подсладители в продукта. Това би могло да доведе до прилагане на различни минимални прагове или липса на обективност при установяването на наличието на подсладители в даден продукт.
            
         
               (3)
            
            
               Беше направен статистически анализ във връзка със сегашните кодове по КН 1905 90 60 и 1905 90 90, за да се направи оценка на размера на събираните мита при вноса на продукти с тегловно съдържание на захароза, инвертна захар или изоглюкоза под 5 %. Статистическият анализ показа, че в много случаи при вноса им продуктите, класирани в код по КН 1905 90 60, е трябвало да бъдат класирани в код по КН 1905 90 90 или обратното, като се има предвид критерият „подсладители“. Ето защо текстът на код по КН 1905 90 60 трябва да бъде изменен, за да бъде въведен ясен критерий за разграничаване между двете групи продукти. Процентът на тегловното съдържание на захароза, инвертна захар или изоглюкоза представлява по-обективен критерий и по тази причина е по-удобен за използване за целите на лабораторния анализ.
            
         
               (4)
            
            
               Тъй като КН представлява също и статистическа номенклатура, е необходимо същевременно да се променят седмата и осмата цифра на съответните кодове по КН, за да се улесни статистическата обработка на данните след промяната.
            
         
               (5)
            
            
               Като се има предвид, че в съответствие с член 12 от Регламент (ЕИО) № 2658/87 приложение I към него следва да бъде заменено, считано от 1 януари 2018 г., новите кодове по КН следва да се прилагат едва от 1 януари 2018 г.
            
         
               (6)
            
            
               Поради това Регламент (ЕИО) № 2658/87 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Глава 19 от част втора от Комбинираната номенклатура, съдържаща се в приложение I към Регламент (ЕИО) № 2658/87, се изменя, както следва:
   
               а)
            
            
               заличават се редовете за кодове по КН 1905 90 60 и 1905 90 90;
            
         
               б)
            
            
               добавят се следните редове:
               
                           „1905 90 70 
                        
                        
                           С тегловно съдържание от 5 % или повече на захароза, инвертна захар или изоглюкоза
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Други
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2018 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 април 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 256, 7.9.1987 г., стр. 1.
   
      (2)  Вж. приложение 1.“